Diari Oficial de la Generalitat Valenciana


Sumari del DOGV 9149, del 12-08-2021 (2021/8503)

RESOLUCIÓ de 30 de juliol de 2021, de la Conselleria de Política Territorial, Obres Públiques i Mobilitat, per la qual s'aprova l'actualització del projecte de servei públic de transport CV-008, Alt Palància - Sagunt/València.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9149

Data del DOGV
:   12-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8503


Data del document
:   30-07-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 30 de juliol de 2021, de la Conselleria de Política Territorial, Obres Públiques i Mobilitat, per la qual s'aprova l'actualització del projecte de servei públic de transport CV-008, Alt Palància - Sagunt/València. [2021/8503]  
Mitjançant la Resolució de data 7 de març de 2018, la Direcció General d'Obres Públiques, Transport i Mobilitat, en virtut de la delegació de la consellera d'Habitatge, Obres Públiques i Vertebració del Territori (apartat 5.4 de la Resolució de 02.07.2018), va aprovar inicialment el projecte de servei públic de transport CV-008, Alt Palància-Sagunt-València, que va ser sotmés a informació pública de conformitat amb el que es disposa en l'article 26 de la Llei 6/2011, d'1 d'abril, de mobilitat de la Comunitat Valenciana (anunci DOGV núm. 8252, de 12.03.2018).  
Analitzades les al·legacions, i en virtut de la delegació de la consellera d'Habitatge, Obres Públiques i Vertebració del Territori (apartat 5.4 de la Resolució de 02.07.2018), el director general d'Obres Públiques, Transport i Mobilitat va dictar la Resolució de 23 de març de 2019 per la qual elevava a definitiva l'aprovació el projecte de servei públic de transport CV-008, Alt Palància-Sagunt-València, de març de 2019 (DOGV 8516, 28.03.2019).  
Vist el temps transcorregut des de la redacció i aprovació del projecte de servei públic CV-008, Alt Palància-Sagunt-València, de març de 2019, es justifica la procedència de l'actualització del valor estimat. Per a aquesta actualització, s'ha procedit a considerar en l'estructura de costos del servei les últimes dades publicades per l'Observatori de Costos del Transport de Viatgers en Autocar, del Ministeri de Transports, Mobilitat i Agenda Urbana, i pel Ministeri de Transició Ecològica i el Repte Demogràfic, així com els increments salarials segons els convenis sectorials provincials.  
D'altra banda, ateses les reivindicacions de les diferents associacions empresarials del sector del transport de viatgers i, considerant, a més, que s'ha activat la pròrroga del contracte de servei escolar per part de la Conselleria d'Educació, Cultura i Esport, s'ha estimat convenient establir un únic escenari per a la prestació del servei.  
En virtut de tot això i del que indica l'article 134 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, en relació amb l'article 28 de la Llei 5/1983, de 30 de desembre, del Consell, resolc:  
  
Primer  
Aprovar l'actualització del projecte definitiu de servei públic de transport CV-008, Alt Palància-Sagunt-València, redactat en juliol de 2021.  
  
Segon  
Publicar aquesta resolució en el Diari Oficial de la Generalitat Valenciana. El projecte definitiu actualitzat estarà disponible en el web de la Conselleria de Política Territorial, Obres Públiques i Mobilitat.  
Contra la present resolució, que posa fi a la via administrativa, es podrà interposar un recurs potestatiu de reposició davant el conseller de Política Territorial, Obres Públiques i Mobilitat, en el termini d'un mes comptat des de l'endemà de la publicació, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptat des de l'endemà de la publicació, de conformitat amb el que s'estableix en els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que s'utilitze qualsevol altra via impugnadora que s'estime convenient.  
  
  
València, 30 de juliol de 2021.- El conseller de Política Territorial, Obres Públiques i Mobilitat, p. d. (R 23.07.2019; DOGV 26.07.2019), la directora general d'Obres Públiques, Transports i Mobilitat Sostenible: Roser Obrer Marco.